
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 219-6/2015
Előterjesztést készítette: Tóth Krisztina jegyző
Előterjesztés elkészítésének időpontja: 2015. január 15.
Előterjesztést véleményezi: -
Döntés módja: nyílt szavazás, minősített szótöbbség
Melléklet: -
E L Ő T E R J E S Z T É S

Sülysáp Város Önkormányzata Képviselő-testületének

2015. január 22-én tartandó munkaterv szerinti ülésére

5. napirendhez

Tárgy: Póttag delegálása a Tápiómenti Területfejlesztési Társulás társulási tanácsába
Tisztelt Képviselő-testület!

November 4-ei ülésén a Képviselő-testület személyemet delegálta a Tápiómenti Területfejlesztési Társulás társulási tanácsba, azonban a társulás a gördülékeny munkavégzés érdekében utóbb kérte, hogy póttagot is delegáljunk. 

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 94. § (1)-(2) bekezdése szerint az önkormányzati társulás döntéshozó szerve a társulási tanács. A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.
Javasolom Katus Norbert alpolgármester urat megbízni ezzel a feladattal, hiszen ő bármikor rendelkezésre tud állni, ha én akadályoztatva vagyok. Kérem döntésük szíves meghozatalát.
…/2015. (I. 22.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 94. § (2) bekezdése alapján a Tápiómenti Területfejlesztési Társulás társulási tanácsába Sülysáp Város Önkormányzata képviseletére pótdelegáltként Katus Norbert alpolgármestert bízza meg, aki akadályoztatás esetén lép a delegált helyébe.
Határidő: azonnal
Felelős: polgármester 
Sülysáp, 2015. január 15.

Horinka László s.k.

